Profil
Navn: Annette Tuxen
Profession: Bryllupsarrangør 
Uddannelse: Biblioteksskolen 
Erfaring: 9 års erfaring inden for planlægning og udførelse, for kunder i hele verden
Selvstændig: Siden 2009 og er ekspert inden for bryllupper i Italien
Udtalelse vedrørende idéen ”fester og arrangementer i udlandet” 
Hvor mange bryllupper har du arrangeret for danskere?
Jeg arrangerer tre til fire bryllupper om året for danskere i Italien, og kan mærke der er en stigende trang til at komme ud og holde sit bryllup i udlandet. Folk vil gerne af med mange af de danske traditioner, som suppesteg og is osv. Folk vil gerne have et unikt bryllup og give gæsterne en oplevelse, som de sent vil glemme og rigtig mange henvender sig for at komme væk fra det danske. 

Hvordan forholder det sig med problematikken i forhold til at få gæster med, er det noget de gider? Bliver det ikke meget dyrere for gæsterne at flytte festen/arrangementet til udlandet?
For gæsterne koster det selvfølgelig transport og overnatning, og det er som regel gæsterne selv der betaler for dette. Der er dig tilfælde, hvor brudeparret betaler for turen.
Jeg har ikke oplevet problemer med at gæsterne selv har skulle betale for transport og ophold. Mange af gæsterne syntes det er rigtig fedt at komme til bryllup i Italien, og ser det tit som en ferie. Mange gæster spæder flere penge til, og bliver nogle dage ekstra, netop for at få følelsen af ferie og opleve Italien. 
Jeg mener gæsterne er villige til at betale ekstra, for at brudeparret har flere midler til at gøre bryllupsoplevelsen endnu større. Jeg kan dog godt mærke, at det oftest ”kun” er den tætteste familie/venner der bliver inviteret. 

Er det svært at finde lokaler og hvor lang tid skal man typisk booke i forvejen?
Det kommer an på hvor mange de er, og hvornår det er. Det har meget at sige, hvornår på ugen det er, og hvornår på året. Overnatningerne skal gerne bookes i god tid især, hvis der er mange gæster (40+), da det på den måde gør det nemmere at bo samme sted. Bookingen må gerne ske et års tid før selve brylluppet. 

Hvad ser du af udfordringer for privat personer der gerne selv vil arrangere bryllupper i fx Italien? 

Der er store kommunikationsproblemer, hvis man ikke kan Italiensk. Mange danskere vil gerne opleve ”det ægte” Italien, og ved disse steder taler de ikke engelsk. De største turrist lokationer snakker udmærket engelsk, men det er som regel ikke der folk vil hen. Derfor render mange ind i store problemer (den italienske mentalitet) de er ikke hurtige til at svare, og de er altså dårlige til engelsk. Det er derfor alfa omega at en bryllupsarrangør der forstår kulturen, og sproget er tilknyttet. 

Hvad synes du om den idé du har læst, giver det mening og kan du se potentialet?
Jeg mangler tit en liste der kunne give mig et overblik over, hvor jeg kan finde nye og spændende steder at arrangere det næste bryllup. Jeg tror der vil være mange steder som ville finde det interessant at komme online på sådan en side, da det ville være nemmere for folk som mig (og privatpersoner) at finde drømme destinationen. Det ville jo være en form for ”win-win” for både side, privatpersoner og personerne bag stederne (hoteller, gårde, kroer, restauranter osv.). 

Andre arrangementer end bryllupper
Jeg har haft henvendelser på at lave andre arrangementer. Det er lettere med andre fester end med bryllupper da bryllupper er meget mere komplekse. Der er mange flere ting med et bryllup frem for andre typer fester, og jeg har blandt andet haft henvendelser fra Sverige og Tyskland. 

